Yhdysvaltain presidentti Donald Trump kommentoi lauantaina Twitterissä Pariisin mielenosoituksia, joissa "keltaliiveiksi" kutsutut protestoijat ja poliisi ovat ottaneet yhteen.

Trump aloitti tviittinsä toteamalla, että Pariisissa on hyvin surullinen päivä ja yö.

– Ehkä on aika lopettaa naurettava ja äärimmäisen kallis Pariisin ilmastosopimus ja palauttaa rahat kansalle matalampien verojen muodossa?, Trump sanoi.

Presidentti päätti viestinsä toteamalla, että Yhdysvallat oli viime vuonna ainoa suuri maa, jossa päästöt vähenivät.

Very sad day & night in Paris. Maybe it’s time to end the ridiculous and extremely expensive Paris Agreement and return money back to the people in the form of lower taxes? The U.S. was way ahead of the curve on that and the only major country where emissions went down last year! — Donald J. Trump (@realDonaldTrump) 8. joulukuuta 2018

Keltaliiviset mielenosoittajat muun muassa vastustavat polttoaineverojen korotuksia ja vaativat Ranskan presidentin Emmanuel Macronin eroa tehtävästään.